Ændret forslag til EUROPA-PARLAMENTETS OG RÅDETS AFGØRELSE om ændring af afgørelse nr. 508/2000/EF af 14. februar 2000 om indførelse af Kultur 2000-programmet

(forelagt af Kommissionen i henhold til EF-traktatens artikel 250, stk. 2)

2003/0076 (COD)

Ændret forslag til EUROPA-PARLAMENTETS OG RÅDETS AFGØRELSE om ændring af afgørelse nr. 508/2000/EF af 14. februar 2000 om indførelse af Kultur 2000-programmet

1. Baggrund

Oversendelse af forslaget til Rådet og Europa-Parlamentet (KOM 2003 (187) - 2003/0076 (COD)): 16. april 2003.

Regionsudvalgets udtalelse: 9. oktober 2003.

Europa-Parlamentets udtalelse ved førstebehandlingen: 16. december 2003.

2. Formålet med Kommissionens forslag

Kultur 2000-programmet, der blev vedtaget af Europa-Parlamentet og Rådet i februar 2000 for en 5-års periode, udløber den 31. december 2004. Dette forslag til afgørelse tager sigte på at forlænge programmet i dets nuværende form for en ny periode på 2 år (2005-2006). Der foreslås en budgetramme på 69,5 mio. EUR for denne nye 2-års periode, hvor EU kommer til at tælle 25 medlemsstater. Dette beløb skal lægges til de nuværende 167 mio. EUR.

3. Kommissionens holdning til Europa-Parlamentets ændringsforslag

Der blev vedtaget to ændringsforslag i plenum.

Med ændringsforslag 1 indføres en ny betragtning (3a), der understreger, at revisionen af de finansielle overslag under hensyn til udvidelsen medfører et forhøjet loft for udgiftsområde 3, hvilket bør overholdes af den lovgivende myndighed, når eksisterende programmer forlænges.

Med ændringsforslag 2 indføres en ny betragtning (3b), hvori det anses for at være af afgørende betydning, at Kommissionen senest den 31. december 2005 fremlægger en fyldestgørende og detaljeret evalueringsrapport om Kultur 2000-programmet for at sikre, at Europa-Parlamentet og Rådet kan behandle forslaget til et nyt rammeprogram for EF-aktioner på kulturområdet, bekendtgjort i 2004 og med planlagt ikrafttræden for programmet i 2007.

3.1. Ændringsforslag, som Kommissionen accepterer i sin helhed

For at nå frem til et kompromis har Kommissionen accepteret ændringsforslag 1, der indfører en principbetragtning, der appellerer til overholdelse af de finansielle overslag.

3.2. Ændringsforslag, som Kommissionen i princippet accepterer

Kommissionen har kun accepteret ånden i ændringsforslag 2. Den rapport, der nævnes i dette ændringsforslag, vil nemlig være relevant, eftersom programmet da vil have være gennemført i 4 år; denne del er således acceptabel ud fra hensynet til en god forvaltning af programmet. Derimod kan Kommissionen ikke acceptere, at forelæggelsen af denne rapport skal være en forudsætning for, at Europa-Parlamentet behandler forslaget til nyt program (dette ville i så fald først blive behandlet ved udgangen af 2005, selv om det er planen at fremsætte det i første kvartal af 2004).

Kommissionen foreslår derfor, at den nye betragtning (3b) affattes således:

"finder det nyttigt, at Kommissionen senest den 31. december 2005 fremlægger en fyldestgørende og detaljeret evalueringsrapport om Kultur 2000-programmet; denne rapport vil i givet fald kunne tilvejebringe nyttige oplysninger i forbindelse med Europa-Parlamentets og Rådets behandling af det kommende forslag til et nyt rammeprogram for EF-aktioner på kulturområdet, bekendtgjort i 2004 og med planlagt ikrafttræden i 2007."

3.3. Ændret forslag

I overensstemmelse med artikel 250, stk. 2, i EF-traktaten ændrer Kommissionen sit forslag som anført ovenfor.